มติ “ศบค.” ชุดใหญ่ ต่ออายุ พ.ร.ก.ฉุกเฉินอีก 1 เดือน ยาวถึงสิ้น ต.ค. ชง ครม. เคาะพรุ่งนี้
มติ "ศบค." ชุดใหญ่ ต่ออายุ พ.ร.ก.ฉุกเฉินอีก 1 เดือน ยาวถึงสิ้น ต.ค. พร้อมชง ครม. เคาะพรุ่งนี้
มติ "ศบค." ชุดใหญ่ ต่ออายุ พ.ร.ก.ฉุกเฉินอีก 1 เดือน ยาวถึงสิ้น ต.ค. พร้อมชง ครม. เคาะพรุ่งนี้
28 ก.ย. 2563

ผู้สื่อข่าวรายงานว่า วันนี้ (28 ก.ย.63)​ ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ชุดใหญ่ ที่มี พล.อ.ประยุทธ์ จันทร์โอชา นายกรัฐมนตรี และรมว.กลาโหม เป็นประธานการประชุม พร้อมด้วยหน่วยงานต่างๆ ที่เกี่ยวข้อง ได้มีการหารือถึงประเด็นที่สำคัญๆ หลายเรื่อง รวมถึงกรณีการบังคับใช้ประกาศสถานการณ์ฉุกเฉิน ตามพ.ร.ก.การบริหารราชการในสถานการณ์ฉุกเฉิน พ.ศ.2548 หรือพ.ร.ก.ฉุกเฉิน ที่จะครบกำหนดในวันที่ 30 ก.ย.นี้
โดยที่ประชุมมีมติเห็นชอบให้ขยายเวลาการบังคับใช้พ.ร.ก.ฉุกเฉินต่อไปอีก 1 เดือน ตั้งแต่วันที่ 1-31 ต.ค.63 เนื่องจากถือเป็นส่วนสำคัญในการดำเนินมาตรการด้านสาธารณสุข ตามที่ ศบค.ชุดเล็กเสนอมา และจะเสนอเข้าที่ประชุมคณะรัฐมนตรี (ครม.)​ พิจารณาเห็นชอบในวันพรุ่งนี้ (29 ก.ย.)​